Samsung: Θα εγκαταλείψει τη θύρα ακουστικών των 3,5 χιλιοστών στο Galaxy S8;
by valadis.k 7 Dec 2016
Η θύρα ακουστικών των 3,5 χιλιοστών φαίνεται ότι είναι ένα χαρακτηριστικό το οποίο έχει αρχίσει ήδη να αποσύρεται από όλο και περισσότερα high-end smartphones, ενώ, σύμφωνα με πληροφορίες, η τάση αυτή φαίνεται ότι θα συνεχιστεί τα επόμενα χρόνια. Η Samsung είναι η επόμενη εταιρεία η οποία θα ακολουθήσει τις επιταγές της αγοράς. Το Galaxy S8 το οποίο ετοιμάζει πυρετωδώς θα εξοπλιστεί με θύρα USB Type-C, όχι μόνο για δεδομένα -όπως το Galaxy Note 7- αλλά και για ήχο.
Έγινε ακόμη γνωστό ότι το Galaxy S8 θα καταφθάσει με οθόνη ανάλυσης QHD και όχι 4k. Παράλληλα, θα χρησιμοποιηθεί νέο υλικό για την κατασκευή της συσκευής, ώστε να μειωθεί η κατανάλωση ενέργειας. Τέλος, θα αυξηθεί και ο αριθμός των pixels από τα 7.372.800 στα 11.059.200, με αποτέλεσμα να παρέχει πιο ζωντανά χρώματα η οθόνη.
audio jack,Galaxy S8,Samsung,Samsung Galaxy S8,usb type-c